open-index/open-wikipedia-markdown huggingface dataset:
Bistrița-Năsăud

**Bistrița-Năsăud** () on piirikunta Romanian Transilvaniassa. Piirikunnan pääkaupunki on Bistrița. Sen pinta-ala on 5&nbsp;355&nbsp;km² ja siellä on noin 283&nbsp;832 asukasta (vuonna 2014).

## Maantiede
Piirikunnan pinta-ala on yhteensä 5 355&nbsp;km². Kolmannes sen pinta-alasta on Karpaattien vuoristoa.

Bistrița-Năsăudin piirikunta rajautuu idässä Suceavan piirikuntaan, lännessä Clujin piirikuntaan, pohjoisessa Maramureșin piirikuntaan ja etelässä Mureșin piirikuntaan. 

## Kaupungit ja kunnat
### Kaupungit
* Bistrița
* Beclean
* Năsăud
* Sângeorz-Băi

### Kunnat

*Bistrița Bârgăului 
*Braniștea
*Budacu de Jos 
*Budești 
*Căianu Mic 
*Cetate
*Chiochiș 
*Chiuza 
*Ciceu-Giurgești 
*Ciceu-Mihăiești 
*Colibița 
*Cormaia 
*Coșbuc 
*Dumitra 
*Dumitrița 
*Feldru 
*Galații Bistriței 
*Ilva Mare 
*Ilva Mică 
*Josenii Bârgăului 
*Leșu 
*Lechința 
*Livezile
*Lunca Ilvei 
*Măgura Ilvei 
*Maieru 
*Matei 
*Măgura Ilvei 
*Mărișelu 
*Miceștii de Câmpie 
*Milaș 
*Monor 
*Negrilești 
*Nimigea 
*Nușeni 
*Parva 
*Petru Rareș 
*Poiana Ilvei 
*Prundu Bârgăului 
*Rebra 
*Rebrișoara 
*Rodna 
*Romuli 
*Runcu Salvei 
*Rusu de Sus
*Rusu de Jos
*Salva 
*Sărățel 
*Sânmihaiu de Câmpie 
*Șieu
*Șieu-Odorhei 
*Șieu-Măgheruș 
*Șieuț 
*Șintereag 
*Silivașu de Câmpie 
*Suplai 
*Spermezeu 
*Șanț 
*Târlișua 
*Teaca 
*Telciu 
*Tiha Bârgăului 
*Uriu 
*Urmeniș 
*Zagra 

## Väestö
Vuoden 2011 väestönlaskennassa piirikunnassa oli 277 861 asukasta ja sen väestötiheys oli 51 asukasta neliökilometrillä.

Piirikunnan asukkaista romanialaisia on 89,9 %, unkarilaisia 5,3 %, romaneja 4,3 % ja saksalaisia 0,1 %.

## Lähteet

## Aiheesta muualla

* Piirikunnan viralliset internetsivut
Kurt Weckström

**Kurt Gunnar Weckström** (4. joulukuuta 1911 Helsinki – 7. tammikuuta 1983 Helsinki) oli suomalainen jalkapalloilija ja jääpalloilija. Hän pelasi Suomen jalkapallomaajoukkueessa 35 A-maaottelua vuosina 1931–1943 ja teki niissä 10 maalia.

Weckström aloitti uransa Työväen Urheiluliiton  pelanneessa Töölön Vesassa, josta siirtyi vuonna 1931 Kiffeniin. Hän oli Ernst Grönlundin, Viljo Halmeen, Leo Karjaginin, Aatos Lehtosen sekä Kaarlo Oksasen ohella tunnetuimpia TUL:sta porvariseuroihin loikanneita jalkapalloilijoita. 

## Jalkapallo
Välihyökkääjänä pelannut Weckström voitti TUL:n jalkapallomestaruuden Töölön Vesan riveissä vuonna 1930 ja edusti Työväen Urheiluliiton jalkapallojoukkuetta vuotta myöhemmin Wienissä järjestetyissä työläisolympialaisissa. Hän loikkasi porvallisen Kiffenin riveihin vielä samana syksynä yhdessä Valdemar Virtasen ja Johan Alhon kanssa, debytoiden A-maajoukkueessa heti lokakuussa Tanskaa vastaan pelatussa ystävyysottelussa. TUL:n piirissä siirtoja paheksuttiin voimakkaasti ja miehiä kutsuttiin ”raukkamaisiksi rintamaloikkareiksi”.

Vuonna 1934 Weckström siirtyi Kiffenistä Helsingin Jalkapalloklubiin ja edusti Suomen joukkuetta vuoden 1936 Berliinin kesäolympialaisissa. Suomen mestaruuden hän voitti HJK:n riveissä vuosina 1936 ja 1938. Weckström pelasi 14 kauden aikana yhteensä 129 mestaruussarjottelua ja teki niissä 34 maalia.

## Jääpallo
Jääpallossa Weckström pelasi yhden A-maaottelun ja kaksi B-maaottelua. Hän saavutti Kiffenin joukkueessa SM-hopeaa 1933 ja HJK:n joukkueessa SM-kultaa 1937 ja SM-pronssia 1941. TUL:n mestaruuden Weckström voitti Töölön Vesan riveissä vuonna 1929.

## Lähteet
Bizarre

**Bizarre** (oik. **Rufus Johnson**, s. 5. heinäkuuta 1976, Yhdysvallat Detroit) on yhdysvaltalainen rap-artisti. Hän on toiminut rap-artistina detroitilaisessa D12-yhtyeessä, jonka kanssa hän on tehnyt levyjä.

Johnson on perustanut oman levymerkin nimeltä Red Head Records. Hänen vaimonsa Deanna on myös muusikko ja toimii yhtyeessä Sindy Syringe.

Bizarre tunnetaan artistinimensä mukaisesti (*bizarre, kummallinen*) kyseenalaisilla aiheillaan varustetuista omintakeisista ja absurdeista sanoituksistaan. Hän on jakanut mielipiteitä räppäämällä mm. raiskauksesta, vammaisuudesta ja pedofiliasta. Eräässä kappaleessa hän ilmoitti murhaavansa ja raiskaavansa Justin Bieberin, aikaan jolloin teinitähti oli vielä alaikäinen.

## Diskografia
### Studioalbumit
* Hannicap Circus (2005)
* Blue Cheese & Coney Island (2007)
* Friday Night at St. Andrews (2010)

### Mixtapet ja EP:t
* Attack of the Weirdos (1998)
* Hate Music (2008)
* Liquor, Weed & Food Stamps (2009)

## Lähteet
Kangosjärvi

**Kangosjärvi** on noin 120 asukkaan kylä Muonion kunnassa. Kylä sijaitsee 20 kilometrin päässä Muonion kirkonkylältä etelään saman nimisen järven etelärannalla.

## Lähteet
Paardebergin taistelu

**Paardebergin taistelu** oli toisessa buurisodassa 18.–27. helmikuuta 1900 käyty taistelu, jossa sotamarsalkka Frederick Roberts lopulta löi buurit ja onnistui pakottamaan kenraali Piet Cronjén antautumaan 4&nbsp;000 miehensä kanssa. Tämä heikensi buurien voimia huomattavasti ja mahdollisti Ladysmithin vapautuksen seuraavana päivänä. Paardeberg oli toisen buurisodan viimeinen suuri taistelu.

## Lähteet
Doug Scarratt

**Doug Scarratt** on brittiläinen muusikko ja Saxon-yhtyeen kitaristi. Scarratt liittyi Saxoniin vuonna 1995 sen pitkäaikaisen kitaristin Graham Oliverin saatua yhtyeestä potkut. Ennen Saxonia hän toimi lähinnä sessiomuusikkona, mutta Saxonin Nigel Glockler muisti hänet, kun yhtyeeseen etsittiin uutta kitaristia.

## Lähteet
François Albert-Buisson

** François Albert-Buisson** (3. toukokuuta 1881 Issoire Ranska – 21. toukokuuta 1961 Aix-en-Provence) oli ranskalainen teollisuusmies, farmasian ja oikeustieteen tohtori sekä Rhône-Poulenc-yhtiön pitkäaikainen pääjohtaja. Hän oli myös Ranskan akatemian jäsen.

## Elämäkerta
François Albert-Buissonin isoisä oli puukenkätehtailija. Hän itse aloitti farmasian opiskelun Pariisissa ja suoritti tieteessä tohtorin tutkinnon, mutta hän suoritti tämän ohella oikeustieteen tohtorin tutkinnon. 

Opintojaan hän hyödynsi toimimalla yrityshallinnon parissa eri aloilla. Hän perusti Théraplix’in, joka keskittyi farmaseuttiseen tuotantoon. Lisäksi hän toimi teollisuuden ja pankkitoiminnan eri aloilla ja oli pitkään, 1936–1959, Rhône-Poulencin pääjohtaja. Hän osallistui myös useisiin kansainvälisiin taloustapaamisiin.

Luottamustoimenaan hän toimi konsulituomarina, Seinen alueen taloustuomioistuimen presidenttinä (1930–1934), valtiovarainministerin kabinettipäällikkönä (1924–1925). Issoiren kunnanjohtajana (1925–1941) sekä Puy-de-Dômen senaattorina (1937–1940).

## Kunnianosoitukset
Albert-Buissonille myönnettiin hänen elinaikanaan muun muassa seuraavat akateemiset ja viralliset kunnianosoitukset:
*Académie des sciences morales et politiques, jäsen (1936)
*Académie des sciences morales et politiques, vakinainen sihteeri (1951)
*Institut de France, kansleri (1953)
*Ranskan akatemian jäsen (1955)
*Ranskan kunnialegioonan suurristi (1961)

## Teokset
**Le Problème des poudres, au point de vue technique, économique et national* (1913)
**Le Chèque et sa fonction économique* (1923)
**La Crise économique* (1926)
**De la validité des clauses tendant à parer, dans les contrats, aux inconvénients de l'instabilité monétaire* (1926)
**Le Nouveau Régime de l'administration municipale* (1926)
**De la nature juridique des groupements d’obligataires et de la validité de leurs actes* (1927)
**La transmission des « billets » de fonds et le privilège du vendeur* (1928)
**Les Groupements d'obligataires. Étude juridique, économique et législative* (1930)
**La Morale et les Affaires* (1931)
**Le Statut de la faillite* (1932)
**La Déviation du droit en période de crise économique* (1932)
**Dynamisme économique et stabilité des lois* (1933)
**La Sécurité juridique, condition de la prospérité économique* (1934)
**Le Statut légal du fonds de commerce* (1934)
**Le Chancelier Antoine Duprat* (1935)
**Michel de l'Hospital* (1950)
**Le Cardinal de Retz* (1955)
**Les Quarante au temps des lumières* (1956)

## Aiheesta muualla
*Ranskan akatemian elämäkertatiedosto
20 suosikkia – Ei elämästä selviä hengissä

**20 suosikkia – Ei elämästä selviä hengissä** on Juice Leskisen kokoelma-albumi vuodelta 1995. Levy on osa *[[20 suosikkia]]* -kokoelmalevysarjaa.

## Kappaleet
Kaikki sävellykset, sanoitukset ja sovitukset Juice Leskinen, ellei toisin mainittu.

#
#
#
#
#
#
#
#
#
#
#
#
#
#
#
#
#
#
#
#

## Lähteet
Ari Klem

**Ari Klem** (s. 1. syyskuuta 1961) on suomalainen iskelmälaulaja. Klem sijoittui Seinäjoen Tangomarkkinoilla 1987 toiselle ja 1988 kolmannelle sijalle. Vuonna 1989 Klem voitti Syksyn sävel -kilpailun kappaleella ”Pieni ystäväin”.

Muita Klemin suurimpia hittejä ovat ”Paratiisisaari”, ”Purppurataivas”, ”Sademies” ja ”Kaukainen maa”.

Ari Klemin lempinimi on Klemmari.

## Elämä ja ura
Klem aloitti musiikin harrastamisen jo peruskouluiässä perustamassaan Shark-yhtyeessä, jossa toimi rumpalina. 1970-luvun lopulta lähtien Ari Klem osallistui erilaisiin laulukilpailuihin, ja rummut vaihtuivat laulusolistin tehtäviin. Vuonna 1978 Klem tuli kolmanneksi Kotkan Nuorison Taidetapahtumassa itse tekemällään laululla. Vuonna 1980 hän voitti *[[Apu (lehti)|Apu]]*-lehden järjestämän Iskelmähaavi-kilpailun. Vuonna 1987 Ari Klem valittiin Seinäjoen Tangomarkkinoilla ensimmäiseksi tangoprinssiksi ja vuotta myöhemmin hän tuli kilpailussa kolmanneksi. Vuonna 1988 Klem solmi levytyssopimuksen M&T Productionin kanssa, tuloksena debyyttialbumi *Kai vielä kohdataan*. Sen suurimmaksi hitiksi nousi cover-versio italialaisiskelmästä ”Pieni nukke” (*La bambola*).

Vuonna 1989 syntyi levytyssopimus uuden Audiovox-yhtiön kanssa, jolle ensimmäinen levytys oli vuoden 1989 Syksyn Sävelessä kuultu ”Pieni ystäväin”. Kilpailuvoitto (liki 27 % kaikista annetuista äänistä) nosti Klemin Suomen iskelmälaulajien kärkikastiin. Hitin mukaan nimetty albumi (1990) nousi pariksi kuukaudeksi Suomen viralliselle albumilistalle. Levylle tallennettu duetto Arja Korisevan kanssa ”Kun minuun kosketat” julkaistiin myös Arja Korisevan 103&nbsp;000 kappaletta myyneellä albumilla.

Levymyynnin lisäksi Syksyn sävel -voitto tuotti artistin mukaan keikkoja parhaimmillaan 250 esiintymisen vuosivauhtia. Klem nähtiin Syksyn sävelen finaalissa uudelleen vuonna 1991.

Ari Klem on jatkanut myös lauluntekemistä, sillä hän on tehnyt osan soolotuotannosta itse ja kappaleita myös muutamille artisteille. *Kaukainen maa* -albumille hän on jopa tehnyt yhden käännöskappaleen. 

Valkealassa asuva Klem teki päivätyötä insinöörinä viisi vuotta, jonka jälkeen siirtyi yrittäjäksi sosiaalialalle. Hän myös konsertoi taustayhtyeensä Pajatson kanssa. Lisäksi Klem tekee myös blueskeikkoja Flakes-yhtyeen kanssa.

## Diskografia
* Kai me vielä kohdataan (1988)
* Pieni ystäväin (1990)
* Sademies (1992)
* Kaukainen maa (1997)
* Purppurataivas (2000)

## Lähteet

## Aiheesta muualla
* Ari Klemin kotisivut
Kurt Westerlund

**Kurt Olof ”Kurre” Westerlund** (s. 6. lokakuuta 1964 Helsinki) on suomalainen laulaja, joka tunnetaan myös säveltäjänä. Musiikkiuran ohella hän toimii yrittäjänä ja salibandymanagerina.

Westerlund läpäisi kuusivuotiaana tunnetun poikakuoron Cantores Minoresin laulukokeen. Vuonna 1980 hän vietti vuoden vaihto-oppilaana musiikkikoulussa Montanan osavaltiossa Yhdysvalloissa. Vuoden aikana hän opiskeli koulussa laulua sekä kitaran, pianon ja saksofonin soittoa sekä soitti koulun bändissä.
Westerlund voitti Syksyn sävel -kilpailun vuonna 1991 kappaleella ”Jäit sateen taa”, joka on hänen oma sävellyksensä. Alun perin hän teki kappaleen englanniksi nimellä "After The Rain". Vuonna 2012 syntyi Westerlundin ideasta Maki Kolehmaisen säveltämä kappale ”Kuuden vuoden kuuliaisuus” Sauli Niinistön tasavallan presidentiksi valinnan kunniaksi.
Westerlund on julkaissut Kurre-nimellä seitsemän sooloalbumia. Kahdeksas albumi on tekeillä. Suurin osa kappaleista on hänen omia sävellyksiään.

Westerlund on toiminut salibandymanagerina vuodesta 1986. Hän on nykyään salibandyseura EräViikinkien miesten edustusjoukkueen manageri ja kuuluu seuran hallitukseen. Hän on tehnyt salibandyn parissa lähes 900 pelaaja- ja toimihenkilösopimusta. Westerlund oli Suomen Salibandyliiton hallituksen puheenjohtaja vuosina 1988–1993. Kansainvälisen salibandyliiton IFF:n hallituksen jäsen hän oli myös vuosina 1988–1993. Hän oli mukana laatimassa ja allekirjoittamassa salibandyn ensimmäiset kansainväliset säännöt. Westerlund valittiin vuonna 2016 Suomen Salibandyliiton Hall Of Fame -kunniagalleriaan numerolla 2. 

Westerlund perusti vanhempiensa kanssa vuonna 1987 maahantuonti- ja tukkuliikkeen Akowest Oy.

## Yksityiselämä
Westerlund avioitui vuoden 1992 Miss Suomen Kirsi Westerlundin (o.s. Syrjänen) kanssa joulukuussa 2004. Westerlund kosi Syrjästä vuoden 1993 Miss Suomi -kilpailun loppukilpailun suorassa televisiolähetyksessä. Heillä on tytär ja poika. Kirsi Westerlund kuoli toukokuussa 2020 sarkoomasyöpään. 

Kurt Westerlund vihittiin avioliittoon Jenna Westerlundin (o.s. Välikangas, s. 1987) kanssa  25. heinäkuuta 2025 Helsingin tuomiokirkossa. He asuvat Helsingin Östersundomissa.

Westerlundin intohimoihin kuuluu Las Vegas, jossa hän on käynyt yli 70 kertaa.

## Soolotuotanto

Westerlund on levyttänyt lähes sata kappaletta, joista hän on säveltänyt itse noin 40.

Albumit
* *[[Elän haaveistain]]* (1992)
* *Jos unta vain se ois* (1993)
* *Askel ajassa* (1995)
* *Jäit sateen taa* (1999) 
* *Sirpaleet* (2001)
* *Unohtumaton* (2008)
* *Suuri mahdollisuus* (2014)

Lukuisia Westerlundin kappaleisiin tehtyjä musiikkivideoita on kuvattu Las Vegasissa tai sen ympäristössä. Kyseiset 11 videota löytyvät YouTubesta.

* Pieni taivas (2012)
* Vieköön myrsky mukanaan (2012)
* The Moment of Truth (2012)
* After The Rain (2014)
* Living The Dream (2014)
* In Las Vegas (2014)
* Stolen Moments (2014)
* Could You Stay Tonight (2014)
* Your Love (2018)
* Living For The Sun (2018)
* Looking For Love (2018)

## Lähteet
Benja

**Benja** (oik. **Jean-Benjamin Sebastian Roth**) on suomalainen muusikko ja taiteilija. Hänet tunnetaan aikaisemmin lapsilaulajana, kun hän teki ensimmäisen soololevynsä jo 11-vuotiaana. Samaan aikaan hän opiskeli musiikkia konservatoriossa ja myöhemmin pianonsoittoa, säveltämistä ja musiikin sovitusta yksityisopettajalla. Benja voitti Syksyn sävel -kilpailun Pelimannet-duon kanssa vuonna 1995 ollessaan 16-vuotias. Sen jälkeen hän teki kiertueita yhdessä Pelimannet-duon kanssa ja he tekivät yhdessä albumin. Benja sovittaa nykyisin musiikkia, säveltää ja sanoittaa, sekä toimii muusikkona eri studioprojekteissa.

Benja on laulaja Kyösti Rothin serkku.

## Lähteet

## Aiheesta muualla
*
Valssimylly

**Valssimylly** on mylly, jota käytetään viljan jauhamiseen. Esimerkiksi nautojen ruokintaan sopii parhaiten valssimylly, koska tuloksena on sopivan karkea litiste, joka hitaammin sulaessaan ei happamoita pötsiä kuten hienompi jauho.

## Lähteet

## Aiheesta muualla
Holdingyhtiö

**Holdingyhtiö** eli **hallintayhtiö** on yhtiö, jonka tarkoitus on toisen yhtiön tai yhtiöiden omistaminen, hallitseminen ja valvominen. Holdingyhtiöllä on määräysvalta liiketoiminnasta osake-enemmistön omistuksen perusteella. Holdingyhtiö voi olla esimerkiksi jonkin konsernin emoyhtiö. 

Holdingyhtiöitä käytetään myös verosuunnitteluun.  Holdingyhtiön verosuunnittelun hyöty perustuu esimerkiksi siihen, että yhteisöjen yhteisöveroprosentti (20&nbsp;%) on pienempi kuin yksityishenkilön pääomatulon veroprosentti (30–34&nbsp;%). Järjestelystä saatava verohyöty riippuu olennaisesti siitä, kuinka nopeasti ja miten tulo realisoidaan yhtiöstä.

## Katso myös
*Sijoitusyhtiö

## Lähteet
* MOT Gummerus Uusi suomen kielen sanakirja
### Viitteet

## Aiheesta muualla
Onnellinen mies (albumi)

**20 suosikkia – Onnellinen mies** on Juice Leskisen kokoelma-albumi vuodelta 1997. Levy on Leskiseltä toinen ja viimeinen osa *[[20 suosikkia]]* -kokoelmalevysarjassa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Monacon Grand Prix 1983

**Monacon Prix 1983** oli Formula 1 -sarjan osakilpailu, joka ajettiin 15. toukokuuta 1983 Monacon katuradalla. Kilpailun voitti Williamsilla ajanut Keke Rosberg, jolle voitto oli kauden ainoa ja uran toinen.

Kilpailu alkoi märissä olosuhteissa ja viidennestä ruudusta startannut Rosberg oli muutamaa lähtöruudukon häntäpään autoa lukuun ottamatta ainoa, joka lähti kisaan kuivan kelin renkailla. Riski kannatti ja Rosberg nousi nopeasti kärkeen ajaen karkuun muilta. Kilpailussa nähtiin lukuisia keskeytyksiä ja vain seitsemän autoa selviytyi maaliin saakka.

## Tulokset

## Muuta

*Paalupaikka: Alain Prost – 1.24,840
*Nopein kierros: Nelson Piquet – 1.27,283 (kierroksella 69)
*Danny Sullivanin ensimmäinen MM-piste
*Alain Prostin 100. MM-piste

## Keijo Rosbergin ajo

Keltatautia potenut Keijo Rosberg ampaisi kilpailuun viidennestä lähtöruudusta. Ennen kilpailua hän kertoi keskittyvänsä erityisesti lähtöön, sillä kapealla ja mutkaisella katuradalla ei ollut paljoakaan ohitusmahdollisuuksia. Lähtö onnistui. Rosberg ohitti lähdössä kolme edellään ollutta turboahdettua autoa. Lyhyessä kiihdytyksessä ennen ensimmäistä tiukkaa mutkaa Rosberg tunki oikealta ohi René Arnouxin, Patrick Tambayn ja Eddie Cheeverin. Vain paalupaikalta lähtenyt turbokuljettaja Alain Prost pystyi pitämään Rosbergin takanaan.

Myös Rosbergin rengasvalinta onnistui. Sade oli kastellut radan aamupäivän aikana, mutta Rosberg lähti kisaan kuivan kelin renkailla. Yksi toisensa jälkeen joutui moni kilpailija hakemaan varikolta kuivan kelin renkaat sadekelin renkaiden tilalle Rosbergin ja hänen tallitoverinsa Jacques Laffiten kiertäessä rataa.

Jo ensimmäisellä kierrokselle Prost ja Rosberg saivat aikaan suuren eron takana tuleviin. Maalisuoralla Rosberg pääsi myös Prostin ohi. Kisan aikana tuli selvästi näkyviin sateen tasoittava vaikutus. Turboahdetut autot eivät pystyneet märällä radalla hyödyntämään tehoylivoimaansa. Kuljettajien taidot ratkaisivat paljon enemmän kuin suuret tehot.

Rosberg kasvatti nopeasti etumatkaansa. Radan vähitellen kuivuessa nousi Laffite toiseksi ja Williamsit saivat kaksoisjohdon. Rosberg alkoi jo runsaan kymmenen kierroksen jälkeen ohitella hitaammin ajavia kierroksella. Kilpailun puolivälissä hänellä oli lähes puolen minuutin kaula Laffiteen ja kolmantena ajava Marc Surer oli jo lähes minuutin päässä. Kärjen osalta kilpailun loppu oli vain sijoitusten varmistelemista. Rosbergin voitto ei ollut kilpailun missään vaiheessa uhattuna, vaikka turbot alkoivat saavuttaa vauhtiaan löysäävää Rosbergia. Maalissa ero hänen ja toiseksi tulleen Piquet'n välillä oli 18,5 sekuntia. Kolmanneksi ajanut Prost jäi yli puoli minuuttia ja neljäntenä maaliin ajanut Tambay oli vielä samalla kierroksella. Rosberg saavutti kilpailussa toisen MM-osakilpailuvoittonsa. Ensimmäinen tuli elokuussa 1982 Sveitsin GP:ssä.

## Lähteet
Levytuottajat

**Levytuottajat** Oy oli Vexi Salmen ja Jorma K. Virtasen kesällä 1978 perustama levy-yhtiö. Yhtiön päälevymerkki oli Gold Disc.  Valtaosa Mars-merkin julkaisuista ilmestyi c-kasetteina. Yhtiö julkaisi etupäässä iskelmiä, mutta alkuaikoina myös rockabilly oli vahvasti edustettuna levy-yhtiön tuotannossa. 

Levytuottajille levyttäneitä artisteja olivat muun muassa Vesa-Matti Loiri, Kai Hyttinen, Irwin Goodman, Ahti Lampi, Hanne ja Viktor Kalborrek.

## Levytuottajat tuottavat

Musiikki-Fazerilla juuri lopettanut Salmi otti myös joukon artisteja mm. Irwin Goodmanin, Hannen, Kai Hyttisen ja Gulliverin, jotka kaikki levyttivät vuonna 1978 Levytuottajille albumin. Tuon vuoden Vesa-Matti Loirin *Eino Leino* -levyn myyntiluvut ylittivät vuonna 1980 platinalevyn vaadittavan 50 000 kappaleen rajan. 
Myöhemmin albumia myytiin jo noin 120 000 kappaletta.
Vuoden 1980 menestynein julkaisu oli Vesa-Matti Loirin *Eino Leino 2* -albumi, jota vuoteen 1987 mennessä myytiin 50 000 
kappaleen platinalevyn verran.
Vuonna 1981 julkaistu Taito Vainion *Kultainen harmonikka* ylitti 25 000 kappaleen kultalevyrajan ja Jörgen Petersenin *Kultainen trumpetti* 50 000 kappaleen platinarajan.
Irwin Goodman teki komean paluun vuonna 1984 menestyslevyllä *Härmäläinen perusjuntti*.
Vuonna 1986 Levytuottajien toiminta näivettyi lähes olemattomiin. Rinnalle olikin jo perustettu menestyvä Flamingo Music -yhtiö, jonka Flamingo-levymerkillä toiminta virkistyi.

## Levytuottajien tuotanto myydään

Virallisesti Flamingo Musicin ja Levytuottajien yritystoiminta ajettiin alas vuonna 1996. Valtaosa katalogista myytiin Warner Music Finland Oy:lle, mutta esim. Reijo Taipaleen, Kirkan, Kim Lönnholmin ja Samuli Edelmannin oikeudet päätyivät BMG:n kautta Sony Musicille sekä Puolikuun ja Edu Kettusen oikeudet Universal Musicille. Lisäksi osa lasten- ja joululauluja on päätynyt Poptorin omistukseen. 

Yhtiön toiminta lakkasi vuonna 1998.

## Levymerkit
* Gold Disc
* Mars

## Katso myös
*Flamingo Music

## Lähteet
Sailor Roberts

**Brian "Sailor" Roberts** oli yhdysvaltalainen pokeriammattilainen, joka voitti World Series of Pokerin pääturnauksen vuonna 1975. 

Roberts varttui pienessä San Angelon kaupungissa Teksasissa ja palveli 1950-luvun alussa neljä vuotta laivastossa Korean sodan aikaan (josta juontuu hänen lempinimensä "sailor" eli "merimies"). Ennen ryhtymistään pokeriammattilaiseksi Roberts oli kiertelevä uhkapeluri (rounder), joka matkusti ympäri Yhdysvaltoja yhdessä legendaaristen Amarillo Slimin ja Doyle Brunsonin kanssa. Pokerin lisäksi Roberts oli taitava bridgenpelaaja.

Vuonna 1973 Roberts oli Puggy Pearsonin voittamassa WSOP:n pääturnauksessa kuudes. Seuraavana vuonna hän voitti WSOP-rannekkeen 5&nbsp;000 dollarin no limit deuce to seven draw -turnauksesta ja seuraavana vuonna pääturnauksesta, jossa kaksinpelissä kukistui Bob Hooks. Vuoden 1975 WSOP:n pääturnauksen ykköspalkinto oli 220&nbsp;000 dollaria. Vuonna 1982 Roberts oli pääturnauksen kahdeksas.

Roberts kuoli hepatiitin aiheuttamaan skleroosiin.

## Lähteet

## Aiheesta muualla

*
Ryötön paperitehdas

**Ryötön paperitehdas** oli Ähtärissä sijainnut paperitehdas. Tehtaan toiminta alkoi puuhiomona vuonna 1897. Tehtaan perustajat yhtä suurilla omistusosuuksilla olivat: kauppias Ivar Yltiö, paperiteknikko Anton Pokki ja tehtailija J. A. Johansson vuonna 1896. Tehdas tuotti alussa "wain ruskeata puuwanuketta". Ivar Yltiöstä tuli tehtaan ensimmäinen isännöitsijä, mutta hän muutti pian Tampereelle ja hänen osuutensa yhtiöstä siirtyi Johanssonille. Uudenvuoden aattona 1897 koskessa oleva sulku petti ja tehtaalle vievä vesiränni särkyi. Tehdas oli pieni, vuonna 1899 puuhiomon tuotannon arvo oli vain 14.000 mk (samana vuonna Mäntän tehtaiden vastaava luku oli 1.200.000 mk). Marraskuussa 1900 höyrypuuseppä R. R. Tallqwist Tampereelta osti puolet A. Pokin omistusosuudesta. Yritys myytiin vuonna 1927 G. A. Lönnqvistin perilliset -nimiselle yritykselle. Toiminta päättyi sotavuosina 1939–41. Hiomo ja paperitehtaan rakennukset on purettu. 

Puretun tehtaan alueella toimii Koskienergia Oy:n omistama Ryötönkoski-niminen voimalaitos.

## Katso myös
* Suomen paperiteollisuus
Isaac Israeli

**Isaac Israeli** voi viitata ainakin seuraaviin henkilöihin:

* Isaac Israeli ben Solomon (n. 832–932), juutalainen lääkäri ja filosofi
* Isaac Israeli ben Joseph (1300-luku), juutalainen tähtitieteilijä
Isaac Israeli ben Solomon

**Isaac Israeli ben Solomon** (, ) (s. ennen 832, Egypti, k. 932, Kairouan, Tunisia) oli egyptinjuutalainen lääkäri ja filosofi. Häntä on kutsuttu myös *Isaac Israeli vanhemmaksi* erotukseksi tähtitieteilijä Isaac Israeli ben Josephista. Israeli tutki luonnontieteitä, lääketiedettä, matematiikkaa, tähtitiedettä ja muita tieteellisiä aiheita. Hän kirjoitti myös kommentaareja Tanakhiin ja *[[Sefer Yetzirah]]iin*.

Israeli oli Saadia Gaonin aikalainen, ja sai todennäköisesti innoitusta tämän teoksista Tanakhin opiskeluun. Hän opiskeli ja opetti Kairouanissa. Hänen oppilaitaan olivat mm. Abu Ya'far ibn al-Yazzar ja Dunash ibn Tamim.

Kristitty munkki Constantinus Africanus käänsi useita Israelin lääketieteellisistä tutkielmista latinaksi vuonna 1087, ja niitä käytettiin oppikirjoina Salernon yliopistossa. Käännöksistä puuttui kuitenkin alkuperäisen kirjoittajan nimi, ja se selvisi vasta vuonna 1515, kun Israelin kootut teokset *Opera Omnia Isaci* painettiin Lyonissa Ranskassa.

## Teoksia

### Lääketieteellisiä

* *Kitab al-Ḥummayat*, hepreaksi *Sefer ha-Ḳadaḥot*, tutkielma kuumeen lajeista antiikin lääketieteessä, erityisesti Hippokrateella; viisi kirjaa
* *Kitab al-Adwiyah al-Mufradah wa'l-Aghdhiyah*, teos lääkkeistä ja ravinnosta; neljä osaa; ensimmäisen osan Constantinus Africanus käänsi latinaksi nimellä *Diaetae universales*, ja hepreaksi anonyymi kääntäjä nimellä *Ṭib'e ha-Mezonot*; loput kolme osaa latinaksi *Diaetae particulares*, hepreaksi *Sefer ha-Mis'adim* tai *Sefer ha-Ma'akalim*
* *Kitab al-Baul*, hepreaksi *Sefer ha-Shetan*, tutkielma virtsasta
* *Kitab al-Istiḳat*, hepraksi *Sefer ha-Yesodot*, lääketieteellinen ja filosofinen teos alkuaineista, Aristoteleen, Hippokrateen ja Galenoksen mukaan; hepreankielinen käännös Abraham ben Hasdain David Kimhin pyynnöstä tekemä
* *Manhig ha-Rofe'im* eli *Musar ha-Rofe'im*, tutkielma lääkäreille
* *Kitab fi al-Tiryaḳ*, teos vastamyrkyistä

### Filosofisia

* *Kitab al-Ḥudud wal-Rusum*, hepreankielinen Nissim b. Solomon (1300-luku) käännös nimellä *Sefer ha-Gebulim weha-Reshumim*
* *Kitab Bustan al-Ḥikimah*, metafysiikasta
* *Kitab al-Ḥikmah*, tutkielma filosofiasta
* *Kitab al-Madkhal fi al-Mantiḳ*, logiikasta
* *Sefer ha-Ruaḥ weha-Nefesh*, filosofinen tutkielma hengen ja sielun erosta, mahdollisesti katkelma laajemmasta teoksesta
* Filosofinen kommentaari Ensimmäisestä Mooseksen kirjasta, kahdessa kirjassa

### Epäperäisiä

Jotkut ovat laittaneet kaksi Constantinus Africanuksen käännösten joukossa esiintyvää teosta, latinankielisiltä nimiltään *Liber Pantegni* ja *Viaticum*, Israelin nimiin. Ensin mainittu on kuitenkin al-Razin ja viimeksi mainittu 'Ali ibn 'Abbasin tai Israelin oppilaan Abu Jaf'ar ibn al-Jazzarin tekemä.

## Aiheesta muualla
* Stanford Encyclopedia of Philosophy: Isaac Israeli 
* Jewish Encyclopedia: Isaac Israeli
Perse School for Girls

**Perse School for Girls**  on yksityinen, maksullinen koulu 7–18-vuotiaille tytöille (vuodesta 2008 alkaen hyväksytään myös poikia iältään 16-18). Koulu sijaitsee Englannissa lähellä Cambridgea.  

Koulu tunnetaan erinomaisesta akateemisesta osaamisestaan (GCSE 2007).

## Historia
Perse School for Girls perustettiin vuonna 1881 ja se vietti 130:ttä vuosipäiväänsä vuonna 2011. Nimensä koulu on saanut 1600-luvulla eläneeltä Cambridgen yliopiston Gonville and Caius Collegen jäseneltä tohtori Stephen Perseltä.

## Sijainti
Koulu käsittää yhden korttelin, jonka rajaa kolmelta puolelta asuinkorttelit ja neljänneltä puolelta Cambridgen yliopiston kemian laitos.

Koulu omistaa kaksi rakennusta lähistöltä, joissa on muita kouluja. Lähistöllä lyhyen kävelymatkan päässä on myös pelikenttä, jolla käytettävissä ovat yleisurheilumahdollisuudet sekä paviljonki.

## Oppilaat
Oppilaita on tällä hetkellä noin 700, joista 180 on Junior Schoolin ja 80 Sixth Formin alaisuudessa.

## Muut aktiviteetit
Perse School for Girls on saanut brittiläisen neuvoston kansainvälisen koulupalkinnon tunnustuksena yhteistyöstä mm. suomalaisten, unkarilaisten, portugalilaisten, italialaisten,  ranskalaisten, venäläisten, espanjalaisten, saksalaisten sekä japanilaisten koulujen kanssa.

Monet Perse-koulun tyttöjoukkueet kilpailevat alueellisesti useissa urheilulajeissa. Osa tytöistä kilpailee myös kansallisella tasolla.

Musiikki on koulussa tärkeässä asemassa. Henkilökohtaista instrumenttiopetusta on saatavilla useille eri soittimille sekä useita konsertteja järjestetään Cambridgen yliopiston West Road-konserttisalissa.

Koulu järjestää vuosittaisen Perse Giving Day -hyväntekeväisyystapahtuman.

## Lähteet

## Aiheesta muualla
* The Perse School for Girls — virallinen kotisivu
Levi P. Morton

**Levi Parsons Morton** (16. toukokuuta 1824 – 16. toukokuuta 1920) oli Yhdysvaltain varapresidentti, kongressiedustaja ja kuvernööri.

Morton valittiin New Yorkista Yhdysvaltain edustajainhuoneeseen, jossa hän istui vuosina 1879–1881. Hän oli Yhdysvaltain Ranskan suurlähettiläs vuosina 1881–1885. Hänet valittiin varapresidentiksi Benjamin Harrisonin voitettua presidentinvaalit. Hän oli virassa vuosina 1889–1893.

Morton toimi New Yorkin kuvernöörinä vuosina 1895–1896.

## Lähteet

## Aiheesta muualla
Love (Jukka Kuoppamäen albumi)

**Love** on Jukka Kuoppamäen vuonna 1972 julkaistu albumi. Se on Kuoppamäen ainoa Love Records -albumi ja sisältää hänen alun perin muille artisteille kirjoittamiaan kappaleita. Säestäjänä toimii Castanja-yhtye.

## Kappaleet
**A-puoli**
#
#
#
#
#
#

**B-puoli**
#
#
#
#
#
#

## Lähteet
Henry Wilson

**Henry Wilson** (syntymänimeltään **Jeremiah Jones Colbath** 16. helmikuuta 1812 – 22. marraskuuta 1875) oli Yhdysvaltain varapresidentti ja Massachusettsia edustanut senaattori.

Wilson istui Massachusettsin osavaltion kongressissa vuosina 1841–1852. Vuonna 1855 hänet valittiin Yhdysvaltain senaattiin, jossa hän istui vuodesta 1859 republikaanina vuoteen 1873.

Kun Ulysses S. Grant tavoitteli toista kautta vuoden 1872 presidentinvaaleissa, hänen aiempi varapresidenttinsä Schuyler Colfax ei halunnut jatkaa. Wilsonista tuli varapresidenttiehdokas, ja hän teki laajan vaalikiertueen  matkustaen kymmenentuhatta mailia ja pitäen 96 vaalipuhetta. Kiertueen aikana hänen terveytensä heikkeni.  Grant ja Wilson voittivat vaalit, ja Wilsonista tuli varapresidentti. Keväällä 1875 hän teki jälleen laajan puhekiertueen etelään, ja hänen arveltiin kaavailevan omaa presidenttiehdokkuutta.  Saman vuoden marraskuussa hän  kuitenkin halvaantui ja kuoli.

## Lähteet

## Aiheesta muualla
Rozhanovce

**Rozhanovce** () on kunta Itä-Slovakiassa Košicen alueella, 12 kilometrin päässä Košicen kaupungista. Košicessa on myös lähin henkilöliikenteen rautatieasema. Kaupungin hallinnollisen alueen pinta-ala on 22,2&nbsp;km², josta peltoa 12,1&nbsp;km² ja metsää 5&nbsp;km². Ensimmäinen kirjallinen maininta Rozhanovcesta on vuodelta 1270.

## Väestö

Kaupungissa oli 2&nbsp;141 asukasta vuoden 2005 lopussa. Vuoden 2001 väestönlaskennan mukaan asukkaista 97&nbsp;% oli slovakkeja, ja uskonnollisista ryhmistä suurimpia olivat roomalaiskatoliset (79&nbsp;%) ja kreikkalaiskatoliset (8&nbsp;%). 

Rozhanovcessa on kaksi roomalaiskatolista kirkkoa, kirjasto, kulttuuritalo, posti, terveyskeskus, päiväkoti ja peruskoulu. Kaupunginjohtajana toimii Viktor Gazdačko.

## Rozhanovcen taistelu

Kaupunki on tunnettu vuoden 1312 Rozhanovcen taistelusta, jonka Unkarin kuningas Kaarle Robert kävi paikallisia ”pikkukuninkaita” Máté Csákia ja Aban veljeksiä vastaan. Csák ja Abat hallitsivat lähes itsenäisesti laajoja alueita nykyisessä Slovakiassa, joka kuului silloin Unkarin kuningaskuntaan. Vakiinnuttakseen valtansa Kaarlen oli kukistettava pikkukuninkaat.

## Lähteet

## Aiheesta muualla

*Rozhanovcen peruskoulun kotisivu  (slovakiaksi).
Sankari vai vakooja

**Sankari vai vakooja** (*The Russia House*) on vuonna 1990 ensi-iltansa saanut yhdysvaltalainen vakoojaelokuva, jonka on ohjannut Fred Schepisi. Elokuvan pääosissa ovat Sean Connery ja Michelle Pfeiffer. Elokuva perustuu John le Carrén romaaniin *[[Sankari vai vakooja (romaani)|Sankari vai vakooja]]*.

Elokuva on kuvattu osittain Neuvostoliiton loppuaikojen Moskovassa. Ääniraidalla kuullaan Branford Marsalisin saksofoninsoittoa.

## Juoni
Kylmä sota on loppumassa ja Neuvostoliitto hajoamassa. Elokuva kuvaa yksittäisten ihmisten toimia kolmen eri vakoilujärjestön (CIA, KGB, MI5) puristuksessa. Elokuvan peruskysymyksenä on se mikä on tärkeintä maailmassa: Rakkaus, ystävän lupaus vai isänmaan etu. Ja lisäksi, voiko nuo kaikki kolme asiaa saada yhtä aikaa. Pääosan esittäjiä ahdistaa niin heidän kotimaansa vakoilijat kuin vastavakoilijatkin. Kaikilla on yhteinen päämäärä, totuus, josta kaikilla on tietysti eri käsitys.

Sean Connery näyttelee boheemia kirjankustantajaa ja muusikkoa, joka vihaa lähes kaikkea muodollisuutta ja tärkeilyä. Hänellä on loistavat suhteet ympäri maailmaa kirjailijoiden parissa. CIA:n ja MI5:n vapaamuotoisessa kuulustelussa häneltä kysytään ”Miksi olit Lissabonissa naisen kanssa?” Tähän Connery vastaa lakonisesti ”Mitä väliä sillä on, olinko siellä miehen, naisen vai myskisorsan kanssa?”

## Rooleissa

## Arvioita
*[[Video-opas|Video-oppaassa]]* vuodelta 1994 Kati Sinisalo sanoo toimintaelokuvan kääntyvän alun jälkeen ”paremman puutteessa” rakkaustarinaksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet
Klamysutra

**Klamysutra** on Klamydian vuonna 1996 julkaistu albumi, joka on myynyt kultaa.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Vesku Jokinen – laulu
* Jakke Helin – kitara
* Hantta Viinamäki – basso
* Riku Purtola – rummut

### Vierailevat muusikot
* Mikko Kangasjärvi – urut (6), harmonikka (17)
* Tarja Huntus – taustalaulu (15), viulu (4)
* Frogley – taustalaulu (10)
* Ari Kankaanpää – puhe (3)
Powerflute

**Mondi Powerflute**, aiemmin  **Powerflute** ja **Savon Sellu**, on Kuopion Sorsasalossa aallotuskartonkia eli fluting-kartonkia valmistava yritys. 

Savon Sellun toiminta alkoi vuonna 1968. Taustalla oli paikallisten metsänomistajien hanke, mutta se vietiin maaliin valtion tuella aina presidentti Urho Kekkosta myöten.
Tehdas oli M-realin ja sen edeltäjien omistuksessa vuoteen 2005 saakka, jolloin Dermot Smurfitin johtama yritysryhmä osti sen. Powerflute liittyi helmikuussa 2008 Helsingin pörssin First North-listalle ja Lontoon pörssin AIM-markkinapaikalle. Ensimmäisestä se poistui kesäkuun lopussa 2012 ja jälkimmäisestä joulukuussa 2016. Syksyllä 2014 Powerflute osti Stora Ensolta hylsyjä ja hylsykartonkeja valmistavan Corenson noin 90 miljoonalla eurolla. 

Smurfit myi yhtiön syksyllä 2016 pääomasijoitusyhtiö Madison Dearborn Partnersille 315 miljoonalla eurolla. Joulukuussa 2017 ilmoitettiin pakkaus- ja paperijätti Mondin ostavan tehtaan 365 miljoonalla eurolla. Kauppaan sisältyy puunhankintayhtiö Harvestia, ei kuitenkaan hylsykartonkia valmistava Corenso. Myyjänä oli Madison Dearborn Partnersin omistama Nordic Packaging and Container Holdings Limited.

## Tehtaan kartonkikone

## Katso myös
* Suomen paperiteollisuus

## Lähteet

## Aiheesta muualla
* Mondigroup kotisivu
Goat on Fire / Wolves from the Fog

**Goat on Fire / Wolves from the Fog** on vuonna 1993 julkaistu portugalilaisen Moonspell-yhtyeen ensimmäinen singlejulkaisu.

Goat on Fire äänitettiin talvella 1992 ja Wolves from the Fog keväällä 1992.

## Kappalelista
#
#

## Albumilla esiintyvät henkilöt
*Satan – inspiraation lähde
*Langsugar T.R. - laulu
*Mantus H.G.D. – soolokitara
*Malah L.L. – rytmikitara
*Tetragrammaton T.M. – bassokitara
*Nisroch O.F. – rummut

## Lähteet
* Goat on Fire / Wolves from the Fog -kansilehti

## Aiheesta muualla
*Moonspellin kotisivu
Saadia Gaon

**Sa'adiah ben Yosef Gaon** (,  *Sa`īd bin Yūsuf al-Fayyūmi*) (882/892–942) oli juutalainen rabbi, filosofi ja eksegeetti. Hänet tunnetaan heprean lingvistiikkaa, Halakhaa ja juutalaista filosofiaa koskevista teoksistaan. Hänen teoksensa *[[Emunoth ve-Deoth]]* edustaa ensimmäistä järjestelmällistä yritystä yhdistellä juutalaista teologiaa kreikkalaiseen filosofiaan. Ennen Saadia vain Filon Aleksandrialainen oli tehnyt työtä tämän eteen. Saadia toimi myös aktiivisesti karaismia vastaan ja puolusti rabbiinista juutalaisuutta.

## Teoksia

**Eksegeettiset teokset**

Saadia käänsi arabiaksi suurimman osan heprealaisesta raamatusta Tanakhista, ja lisäsi siihen arabiankieliset kommentaarit.

**Heprean kieltä käsittelevät teokset**

* *[[Agron (sanakirja)|Agron]]*, sanakirja
* *[[Kutub al-Lughah]]* 
* *Tafsir al-Sab'ina Lafẓah*, sellaisten heprean ja aramean kielten sanojen luettelo, jotka esiintyvät Tanakhissa vain kerran tai hyvin harvoin; sisältää n. 70 (tai 90) sanaa

**Halakhaa käsittelevät teokset**

* Lyhyitä monografeja, jotka esittelevät juutalaisen lain ongelmakohtia; näistä tunnetaan vain otsikot ja lyhyitä katkelmia, pidempiä katkelmia ainoastaan teoksesta *Kitab al-Mawarith*
* Kommentaari Rabbi Ishmaelin kolmestatoista säännöstä, sekä Talmudia käsittelevä *Kelale ha-Talmud*
* Responsa
* *[[Saadia Gaonin Siddur|Siddur]]*, siddur eli rukouskirja
* Synagogarunoutta

**Uskonnonfilosofia**

* *[[Emunoth ve-Deoth]]* (*Kitab al-Amanat wal-l'tikadat*), ensimmäinen järjestelmällinen yritys muodostaa synteesi juutalaisen perinteen ja filosofisten opetusten välille
* *Tafsir Kitab al-Mabadi*, arabiankielinen käännös ja kommentaari *[[Sefer Yetzirah]]ista*

**Poleemiset teokset**

* *Kitab al-Rudd*, "Kumoamisen kirja", karaiittikirjoittajien oppien kumoamisia
* *Kitab al-Tamyiz*, hepreaksi *Sefer ha-Hakkarah*, "Eron kirja" (926), Saadian laajin poleeminen teos
* *Kitab al-Shara'i*', "Uskon käskyjen kirja"
* *Kitab al-'Ibbur*, "Kalenterin kirja", karaiittijuutalaisia vastaan
* *Sefer ha-Mo'adim*, "Juhlien kirja", Ben Meiriä vastaan
* *Sefer ha-Galui*, apologeettinen teos David b. Zakkaita ja tämän seuraajia vastaan
* Hiwi al-Balkhia, rationaalista raamattukriitikkoa, vastaan
* Ben Zutaa vastaan

## Aiheesta muualla

* Stanford Encyclopedia of Philosophy: Saadya (Saadiah) 
* Jewish Virtual Library: Saadia Gaon
Acre Kari

**Aarre Johannes ”Acre” Kari** (12. marraskuuta 1929 Jyväskylän maalaiskunta – 24. huhtikuuta 1993 Tampere) oli suomalainen Tampereella vaikuttanut jazzmuusikko. Acre Kari soitti instrumenttinaan vetopasuunaa. Hänen tunnetuimpia levytyksiään olivat ”Mökki maantien laidassa”, ”Mä ruma oon” ja ”Unohtumaton vokstrotti”.

Acre Kari kuului erinäisiin yhtyeisiin vuosien varrella. Näistä tunnetuin oli 1950-luvun taitteessa perustettu dixieryhmä *Acre Kari & His Chicago Seven.* Yhtyeen kokoonpano vaihteli paljonkin, mutta alkuperäisjäseniin lukeutuvat Acren lisäksi Napi Lepokorpi (trumpetti), Paavo Partti (klarinetti), Goony Strömmer (piano), Helmer Rautsola (banjo; Harri Lahtinen vuorottelevana jäsenenä Rautsolan kanssa), Martti Leppänen (basso) ja Matti ”Haxi” Hakala (rummut).

FM Music on julkaissut vuonna 2000 Acre Karin vuoden 1976 levytyksistä cd-kokoelman *Diga Diga Doo*. Rocket Records julkaisi alkuvuodesta 2014 albumin *Unohtumaton vokstrotti* ensimmäistä kertaa cd-painoksena.

Acre Kari työskenteli myös sähköasentajana, joka oli erikoistunut korkeissa ja vaikeissa paikoissa tehtäviin asennuksiin. Hän kärsi alkoholismista läpi 1950- ja 1960-luvun.

Acre Karin muistokivi paljastettiin syksyllä 2007 hänen haudallaan Tampereen Kalevankankaan hautausmaalla.

## Lähteet

## Aiheesta muualla
* Unohtumaton vokstrotti -levyn esittely Rocket Recordsin sivustolla 
* Acre Karin diskografia 1974–2000
* Ylen Elävä arkisto: Tanssisalien velikulta Acre Kari
Itä-Yhdysvaltain Grand Prix 1984

**Itä-Yhdysvaltain Prix 1984** oli Formula 1 -sarjan osakilpailu, joka ajettiin 24. kesäkuuta 1984 Detroitin katuradalla Yhdysvalloissa. Kilpailun voitti Brabhamilla ajanut hallitseva maailmanmestari Nelson Piquet, jolle voitto oli kauden toinen.

## Aika-ajo

Paalupaikan valloitti Nelson Piquet. Hän ajoi uuden epävirallisen rataennätyksen keskinopeudella 143,4 km/h. Toisen lähtöruudun sai MM-sarjaa johtava Alain Prost. Seuraavat lähtöruudut valloittivat Nigel Mansell ja Michele Alboreto. Keijo Rosberg starttasi lähtöruudusta 21. Kovasta yrityksestä huolimatta hän ei parempaa lähtöpaikkaa saanut, sillä auto ei kulkenut kovempaa.

## Kilpailu

Detroitin Grand Prix -kilpailu keskeytyi kolariin heti ensimmäisessä kaarteessa. Yhteenajo tapahtui kun toisesta rivistä startannut Mansell yritti pujahtaa eturivistä startanneiden Piquet'n ja Prostin välistä johtoon. Piquet'n auton etupää nousi ilmaan ja auto liukui oikealle työntäen Alboreton auton radan vieressä olleen talon seinään. Piquet'n autosta irronnut etupyörä sinkoutui päin Sennan auton nokkaa. Prost selvisi kolarista, mutta moni muu ei niin tehnyt. Surerin auto iskeytyi Alboreton auton sivuun. Kukaan ei loukkaantunut kolarissa ja 40 minuutin kuluttua lähtö uusittiin. Moni kuljettaja joutui turvautumaan vara-autoonsa.

## Tulokset

## Muuta

*Paalupaikka: Nelson Piquet – 1.40,980
*Nopein kierros: Derek Warwick – 1.46,221 (kierroksella 32)
*Lähtö uusittiin kolarin takia.
*Nelson Piquet saavutti 200 MM-pisteen rajan
*Teo Fabin ensimmäinen palkintosija
*Renault'n sadas Grand Prix
*Hondan 50:s Grand Prix
*BMW saavutti 100 MM-pisteen rajan

## Lähteet
Metsä Board Kemi

**Metsä Board Kemi** (entinen **Kemiart Liners Oy**) eli Kemin kartonkitehdas on Metsä Board -konserniin kuuluva kartonkitehdas Kemissä. Kartonkitehdas on perustettu vuonna 1971, ja tehtaassa on yksi kartonkikone, *Polar Queen*. Tehdas työllistää 100 henkilöä. Tehtaan omisti aiemmin Kemi Oy. Tehdas on maailman pohjoisin kartonkitehdas.

## Tehtaan kartonkikone

## Merkittäviä vuosilukuja

* 1969 Kemi Oy investoi jalostusasteen nostamiseen
* 1971 Tuotanto käynnistyi, kapasiteetti 180,000 t/v ruskeaa laineria
* 1975 Pilvilainerin tuotanto alkoi
* 1986 Märänpään ja puristinosan uusinta
* 1986 White Top-lainerin tuotanto alkoi, kapasiteetti 280,000 t/v
* 1990 Päällystysyksikön ja pakkausaseman investointi
* 1991 Kemi Oy fuusioitiin Oy Metsä-Botnia Ab:hen
* 1997 Märän pään uusinta, kapasiteetti 315,000 t/v, laatutason nosto
* 1998 Ruskean lainerin valmistus päättyi
* 1999 Puristin- ja kuivatusosan uusina, kapasiteetti 340,000 t/v laatutason nosto
* 2000 Pilvilainerin valmistus päättyi
* 2002 Kemiart Liners Oy perustettiin
* 2004 M-real nosti omistusosuutensa 47&nbsp;%:sta 100&nbsp;%:iin Kemiart Liners Oy:stä.
* 2005 Online-päällystysyksikön uusiminen ns. jet-teräpäällystimeksi. Yksikön modernisoi Metso Paper Oyj.
* 2006 Pohjaviiraosalle lisättiin formeriyksikkö, formaation eli kartongin pinnan tasaisuuden parantamiseksi. Metso Paper Oyj.
* 2011 Päällystysosan uudistus, toinen päällystysasema
* 2012 M-realin nimi muutetaan Metsä Boardiksi.

## Katso myös
* Suomen paperiteollisuus
* Kemin biotuotetehdas

## Lähteet
* Metsä Board Kemi
* Virtanen, Sakari (1993) Lapin leivän isä 100 vuotta - Kemiyhtiön historia. Kemi. Kemi Oy.
* Auer, Jaakko (1968) Puunjalostusta pohjolassa - Kemi Oy vuosina 1893-1968. Kemi. Kemi Oy.
* Virtanen, Sakari; Kalervo Katajavuori (1993) Kuvia leivän isästä - Kemiyhtiön taipaleelta 1893-1993/The breadwinner - a pictorial history of the Kemi company 1893-1993. Kemi. Metsä-Botnia Oy.
* Lapin puun tarina. Kemi 1971. 16 s.
* Puutavaraosakeyhtiö Kemi, Oulu. Oulu 1908.
Ari Heikkinen

**Ari Heikkinen** on seuraavien henkilöiden nimi:

* Ari Heikkinen, poliitikko
* Ari Heikkinen, diplomaatti
* Ari Heikkinen, vuonna 1957 syntynyt jalkapalloilija
* Ari Heikkinen, vuonna 1964 syntynyt jalkapalloilija
What a Bunch of Sweeties

**What A Bunch Of Sweeties** on Pink Fairiesin kakkosalbumi. Rumpali-vokalisti Twink oli lähtenyt yhtyeestä juuri ennen levytyksen alkamista. Entinen The Move -yhtyeen kitaristi Trevor Burton vierailee parilla kappaleella. Albumi nousi Ison-Britannian albumilistalla top-50-listalle. 

## Kappaleet

#Prologue - 1:24
#Right On, Fight On - 8:08
#Portobello Shuffle - 4:18
#Marilyn - 5:25
#Pigs Of Uranus - 3:19 (Pink Fairies/Shelton)
#Walk Don't Run - 9:04 (Smith)
#I Went Up, I Went Down - 8:12
#X-Ray - 3:03
#I Saw Her Standing There - 3:02 (Lennon/McCartney)

*Kaikki kappaleet Pink Fairies ellei toisin mainita

**CD-version bonus-kappaleet**
#Going Down - 5:35 (ennenjulkaisematon kappale) (Nix)
#Walk Don't Run - 10:35 (ensimmäinen versio)

## Muusikot
*Paul Rudolph: kitara, laulu
*Duncan Sanderson: basso, laulu
*Russell Hunter: rummut

sekä:

*Trevor Burton: kitara ("Right On, Fight On" ja "Portobello Shuffle")

## Lähteet
Ernest Sosa

**Ernest Sosa** (s. 1940) on yhdysvaltalainen filosofi, joka toimii Rutgersin yliopiston filosofian professorina vuodesta 2007. Aiemmin hän on toiminut Brownin yliopistossa vuodesta 1964, ja samaan aikaan vierailevana professorina Rutgersissa joka kevät vuosina 1998–2006.

Sosa suoritti BA- ja MA-tutkinnot Miamin yliopistossa ja väitteli tohtoriksi Pittsburghin yliopistosta, jossa hänen ohjaajanaan toimi Nicholas Rescher. Tämän jälkeen hän siirtyi Brownin yliopistoon, jossa hän sai filosofisia vaikutteita Roderick Chisholmilta.

Sosa on erikoistunut tietoteoriaan. Hän on kirjoittanut myös metafysiikasta, uuden ajan filosofiasta ja mielenfilosofiasta. Sosa on puolustanut hyve-epistemologian muotoa, jota kutsutaan ”hyveperspektivismiksi”.

Sosa on toiminut American Philosophical Associationin puheenjohtajana ja ollut American Academy of Arts & Sciencesin jäsenenä. Hän toimittaa filosofisia aikakausjulkaisuja *[[Noûs]]* ja *[[Philosophy and Phenomenological Research]]*.

Sosan poika David Sosa toimii filosofian apulaisprofessorina Texasin yliopistossa Austinissa.

## Teoksia

* *Knowledge in Perspective* (1991)
* *A Virtue Epistemology* (2007)

## Lähteet

## Aiheesta muualla
* Ernest Sosan kotisivu
Never Never Land

**Never Never Land** on englantilaisen underground-yhtye Pink Fairiesin ensimmäinen albumi vuodelta 1971. Yhtye oli perustettu edellisvuonna kun Mick Farrenin Deviants-yhtyeessä soittaneet kitaristi Paul Rudolph, basisti Duncan Sanderson ja rumpali Russell Hunter yhdistivät voimansa rumpali-vokalisti John "Twink" Alderin kanssa, joka oli näkyvä hahmo Lontoon underground- ja psykedelia-liikkeessä. 

Albumi ja singlenä julkaistu "The Snake" saivat huomiota musiikkipiireissä ja yhtye teki levynjulkaisun jälkeen Euroopankiertueen esiintyen mm. Ruisrock-festivaaleilla Suomessa, tosin ilman Twinkia joka erosi yhtyeestä lähteäkseen Marokkoon.  

## Kappaleet
#Do It - 4:15 (Sanderson/Hunter/Rudolph/Alder)
#Heavenly Man - 3:41 (Alder)
#Say You Love Me - 3:48 (Pink Fairies)
#War Girl - 4:34 (Alder)
#Never Never Land - 6:55 (Pink Fairies)
#Track One, Side Two - 4:41 (Pink Fairies)
#Thor - 0:58 (Alder)
#Teenage Rebel - 5:20 (Pink Fairies)
#Uncle Harry's Last Freak-Out - 10:51 (Pink Fairies)
#The Dream Is Just Beginning - 1:18 (Alder)

**CD-version bonus-kappaleet** 
#The Snake - 3:58 (Pink Fairies)
#Do It - 3:04 (single-versio)
#War Girl - 4:32 (erilainen pitempi miksaus)
#Uncle Harry's Last Freak-Out - 12:25 (ensimmäinen versio)

## Muusikot
*Twink: rummut, laulu
*Paul Rudolph: kitara
*Duncan Sanderson: basso, laulu
*Russell Hunter: rummut

## Lähteet
Väkivallan vihollinen 5 – kalman kasvot

**Väkivallan vihollinen 5 – kalman kasvot** (*Death Wish V: The Face of Death*) on Brian Garfieldin romaanin pohjalta kuvattu kulttimainetta nauttivan elokuvasarjan viides ja viimeinen osa. Jokaisessa osassa nähdään Charles Bronson. Hän esittää arkkitehti Paul Kerseytä, joka kostaa perheensä kohtaamat vääryydet yksinkertaisesti tappamalla rikollisia. Sama perusidea on kaikissa sarjan osissa.

## Juoni

Paul Kerseyllä on uusi naisystävä, joka sattuu olemaan mafiapomon entinen vaimo. Paul suostuttelee hänet todistamaan entistä miestään vastaan oikeudessa ja kostoksi Paulin uusi vaimo tapetaan. Paulin mieletön viha pääsee taas valloilleen ja hän lähtee kostamaan vaimonsa kohtaloa oman käden oikeudella.

## Roolit

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa väsyneen päähahmon väkivaltaiseksi teurastukseksi ja antaa sille kaksi tähteä viidestä, mikä vastaa sanallista arviota ”keskinkertainen”. *VideoHound’s Golden Movie Retriever* antaa tähtien sijasta huonoimmille elokuville varaamansa arvosanan ”Woof!”.

## Lähteet

## Aiheesta muualla
### Arvostelut
*
144 (luku)

**144** (**sataneljäkymmentäneljä**) on luonnollinen luku, jota edeltää luku 143 ja seuraa luku 145.

## Matematiikassa
* 144 on yhdistetty, runsas ja puolitäydellinen luku.
* 144 on ”erittäin runsas luku” (), koska sen tekijöiden summa (403) on suurempi kuin minkään pienemmän luvun.
* 144 on neliöluku: 12^2.
* 144 kuuluu Fibonaccin lukujonoon.
* 144 kuuluu Erdősin–Woodsin lukuihin.
* 144 kuuluu Zuckermanin lukuihin, koska se on jaollinen numeroidensa tulolla kymmenjärjestelmässä.
* 144 on palindromi 11-järjestelmässä (12111).
* 144 on Harshad-luku kymmenjärjestelmässä.
* 144 on Harshad-luku binäärijärjestelmässä.
* 144 on Harshad-luku kolmijärjestelmässä (121003).
* 144 on Harshad-luku nelijärjestelmässä (21004).
* 144 on Harshad-luku oktaalijärjestelmässä.
* 144 on ”käytännöllinen luku” (), koska kukin positiivinen kokonaisluku luvun 144 tekijöiden summaan (403) asti voidaan muodostaa luvun 144 eri tekijöiden summana.
* 144 on kahden peräkkäisen alkuluvun summa: 71+73.
* 144 on kahden peräkkäisen alkuluvun (139 ja 149) keskiarvo.
* Sekä 144. alkuluku miinus 144 (683) että 144. alkuluku plus 144 (971) ovat alkulukuja.
* 144 on pienin luku, joka voidaan muodostaa kahden parittoman alkuluvun summana tasan 11 tavalla, kun lukujen järjestyksellä ei ole merkitystä.
* 144 on pienin luku, jolla on tasan 15 tekijää.
* 144 voidaan muodostaa kahden positiivisen neliöluvun erotuksena neljällä tavalla: 13^2-5^2, 15^2-9^2, 20^2-8^2 tai 37^2-35^2.

## Luonnontieteissä
* Samarium-144 on samariumin vakaa isotooppi.
* 144 Vibilia on pikkuplaneetta.

## Muissa yhteyksissä
* Vanha suomalainen kappalemitta krossi on 144 eli tusina tusinaa.
* Tupolev Tu-144 oli neuvostoliittolainen matkustajalentokone.

## Lähteet